Paldies par pacietību un atvainojiet par kavēšanos


1. Sabiedrības uzticēšanās valsts pārvaldei (497)
Uzticēšanos atjaunos valsts pārvaldes atbildības stiprināšana. Ieviesīsim tautas vēlētu prezidentu, jauktu vēlēšanu sistēmu un Saeimu 50 deputātu sastāvā, pakļaujot Saeimas budžetu Valsts kontroles revīzijai. Augstāko amatpersonu atalgojumu ar likumu piesaistīsim neapliekamajam minimumam – alga aug tikai kopā ar iedzīvotāju ienākumiem. Samazināsim referenduma slieksni līdz 5%, paplašināsim sabiedrības iespējas atcelt lēmumus un stiprināsim KNAB sadarbību ar iestāžu revīzijas struktūrvienībām.
2. Valsts un pašvaldību kapitālsabiedrību pārvaldība (493)
Jā. Visas valsts kapitāldaļas nodosim vienam profesionālam turētājam, kas nodalīts no nozaru ministriju politiskās vadības; ministrija paliek politikas veidotāja. Padomes un valdes – atklātā konkursā, uzraudzība Valsts kontrolei un Saeimai, finansējums – fiksēta daļa no pārvaldīto uzņēmumu dividendēm, pārējās dividendes Valsts sociālās drošības fondā. Stratēģiskos uzņēmumus neprivatizējam. Regulētajās nozarēs īpašnieka mērķis ir zemākā cena patērētājam, nevis dividende kā slēpts nodoklis.
3. Tautsaimniecība un valsts finanses (474)
Kapitāls, pilna cikla ražošana un eksporta diplomātija. ALTUM pārveidosim par nacionālo banku ar paplašinātām finansēšanas funkcijām; ierobežosim neapstrādātu izejvielu eksportu, atbalstīsim vietējo pārstrādi, kooperatīvus un zinātņietilpīgus uzņēmumus; A1 sertifikāta apgrozījuma kritēriju samazināsim no 25% uz 10%. Rādītāji: pievienotā vērtība uz nodarbināto, apstrādes rūpniecības un augsto tehnoloģiju īpatsvars eksportā, privātās investīcijas un P&A izdevumi pret IKP.
4. Nodokļu politika un nodokļu administrēšana (491)
Mērķis – zemāks darbaspēka slogs un investīcijas, nevis jauni nodokļi. Neapliekamo minimumu celsim līdz minimālajai algai, jauniešus līdz 25 gadiem atbrīvosim no IIN, pašnodarbinātajiem ieviesīsim 10% patentmaksu, atcelsim NĪN mājokļiem un ekspluatācijas nodokli, PVN pārtikai, ēdināšanai, medikamentiem un energoresursiem samazināsim līdz 5%. Līdzsvaru dod bāzes paplašināšana: ēnu ekonomikas legalizācija, A1 kritērijs 10%, platformu nodokļi Latvijā, un 5 gadu moratorijs nodokļu celšanai.
5. Enerģētikas politika (492)
Enerģētika ir drošības, nevis biržas jautājums. Izstrādāsim alternatīvu enerģētikas politiku, kas nav balstīta vēja un saules parkos, un jaunas vēja elektrostacijas bez iedzīvotāju atbalsta neatbalstīsim. Izvērtēsim atteikšanos no Nordpool biržas, pārskatīsim SPRK lomu un tarifu saskaņošanu, lai regulators aizsargā lietotāju. Degvielai nodokļus piemērosim tikai līdz fiksētai bāzes cenai; PVN elektrībai un kurināmajam – 5%. Atteiksimies no Zaļā kursa prasībām, kas sadārdzina energoapgādi.
6. Izglītības politika (491)
Nauda seko kvalitātei, ne skolu slēgšanai. Atcelsim Skola2030 un nodrošināsim pilnvērtīgus mācību materiālus; mazās lauku skolas saglabāsim, apvienojot administratīvo aparātu un mācībspēku bāzi. Pedagogam – ne vairāk kā 30 kontaktstundas pilnā slodzē un alga, piesaistīta valsts vidējai mēnešalgai. Atcelsim ierobežojumus tālmācībai un mājmācībai, sociālajās zinībās iekļausim finanšu pratību. Augstskolas, kas piesaista ārvalstu studentus, iemaksās fondā budžeta vietām Latvijas jauniešiem.
7. Aizsardzība un valsts drošība (491)
Aizsardzības budžetu plānosim kā vienotu drošības budžetu. Slimnīcu tīkls, ceļi, VUGD un Robežsardze ir divējāda lietojuma infrastruktūra: no tās izdalīsim aizsardzības funkciju – mobilitātes koridorus, kara laika medicīnas kapacitāti, evakuāciju un uzņemošās valsts atbalstu – un finansēsim to no NATO 1,5% drošības un noturības daļas, nesamazinot militārās spējas. Apvienosim NMPD un VUGD. Atcelsim obligāto iesaukšanu, balstoties uz brīvprātīgu Zemessardzi, rezervi un civilo aizsardzību.
8. Demogrāfiskās situācijas uzlabošana (498)
Izmaksas mazina mājoklis, laiks ar bērnu un zemākas cenas. Ģimenes valstspabalstu noteiksim 1/4 apmērā no minimālās algas par katru bērnu; mātei vaitēvam nodrošināsim valsts atbalstu, esot kopā ar bērnu līdz 3 gadu vecumam; sadarbībā ar pašvaldībām radīsim pieejamus īres mājokļus jaunajāmģimenēm. Atcelsim NĪN mājokļiem, celsim neapliekamo minimumu, PVNpārtikai un medikamentiem – 5%, vienam vecākam atvieglojumus dubultosim. Pirmajam bērnam izšķirīgs mājoklis, otrajam un trešajam – pabalsts.
9. Valsts pārvaldes uzlabošana (481)
Veiksim valsts pārvaldes funkcionālo auditu, pārskatot iestāžu funkcijas, apvienojot atsevišķas ministrijas un samazinot ierēdņu skaitu. ApvienosimNMPD un VUGD, likvidēsim Sabiedrības integrācijas fondu, novirzot atbalstutieši iedzīvotāju izvēlētām organizācijām. Centralizēsim valsts un pašvaldību iepirkumus un atteiksimies no nelietderīgiem tēriņiem. Ierobežosim kontrolējošo dienestu pārmērīgās prasības MVU, ieviesīsim "viena loga" principu un pakalpojumu autobusu reģionos.

